สำนักงานคณะกรรมการข้าราชการพลเรือน เตรียมจัดงานวันข้าราชการพลเรือน 31 มีนาคม - 1 เมษายนนี้
สำนักงานคณะกรรมการข้าราชการพลเรือน เตรียมจัดงานวันข้าราชการพลเรือน 31 มีนาคม - 1 เมษายนนี้นางเมธินี เทพมณี เลขาธิการคณะกรรมการข้าราชการพลเรือน (กพ.) กล่าวว่า เนื่องในโอกาสวันข้าราชการพลเรือน ตรงกับวันที่ 1 เมษายนของทุกปี สำนักนายกรัฐมนตรีร่วมกับหน่วยงานภาครัฐ จัดงานวันข้าราชการพลเรือน ณ ศูนย์ราชการลานอเนกประสงค์ ชั้น 2 อาคารรัฐประศาสนภักดี (อาคารบี) ศูนย์ราชการเฉลิมพระเกียรติ 80 พรรษา ถนนแจ้งวัฒนะ ในวันที่ 31 มีนาคม - 1 เมษายนนี้ ภายในงานมีการจัดกิจกรรมเดิน –วิ่ง รวมพลังข้าราชการจิตสาธารณะ นิทรรศการ “เสริมสร้างเกียรติภูมิข้าราชการไทย เพื่อความโปร่งใส เชื่อมั่นและศรัทธา” และการจัดบูธบริการประชาชน กิจกรรมสำคัญอีกอย่างหนึ่งคือการประกาศรายชื่อ ข้าราชการพลเรือนดีเด่น ที่แต่ละกรม กระทรวง และจังหวัดคัดเลือกมา โดยมอบเกียรติบัตรและเข็มเชิดชูเกียรติแก่ข้าราชการพลเรือนดีเด่นสำนักงานคณะกรรมการข้าราชการพลเรือน ได้เล็งเห็นความสำคัญการให้บริการประชาชน ต้องการลดต้นทุนการทำงาน ลดระยะเวลาการให้บริการ โดยการใช้เทคโนโลยี บริการออนไลน์ พัฒนาศักยภาพข้าราชการ ทำความเข้าใจนวัตกรรมใหม่ และข้าราชการทุกคนต้องได้รับการประเมินผล สร้างความมั่นใจแก่ประชาชน นำไปสู่การให้บริการที่มีประสิทธิภาพ